**Τοποθέτηση – πρόταση στον προσυνεδριακό διάλογο.**

**Σχετικά με την εκλογή από τη βάση του κόμματος του σ. Προέδρου και κυρίως, των μελλών της ΚΕ.**

* *Σημ. Σε ό,τι δεν γίνεται αναφορά στο κείμενο που ακολουθεί (π.χ εσωκομματικά δημοψηφίσματα), σημαίνει ότι υπάρχει συμφωνία.*

H πρόταση για εκλογή προέδρου και μελών της ΚΕ από την βάση, ενόψει Βουλευτικών εκλογών, είναι **μια πρόταση η οποία μπορεί να είναι ιδιαίτερα χρήσιμη, εφόσον την χειριστούμε σωστά στις ΟΜ, ακόμα και αν "ενεργοποιηθούν" ψηφοφόροι μόνο για να ψηφίσουν για πρόεδρο. Αυτό αποτελεί μια παρακαταθήκη ψήφου στις βουλευτικές εκλογές, κάτι που χρειαζόμαστε γιατί η δεξιά δεν πρέπει να κυβερνήσει για 2η 4ετία. Βέβαια, ο προβληματισμός αυτός έχει μια αξία, εφόσον οι επικαιροποιημένες λίστες των μελών, που έχουν ήδη φτάσει στο Οργανωτικό, δίνουν έναν συνολικό αριθμό μελών πανελλαδικά, τέτοιον που θα δημιουργούσε μια αίσθηση και συνακόλουθα την ανάλογη δυναμική.**

**Μπορεί όμως, εφόσον παγιωθεί ως σύστημα και σε βάθος χρόνου, να οδηγήσει σε εκφυλισμό και αλλοτριωτικά φαινόμενα.** Στις πρόσφατες εκλογές του ΚΙΝΑΛ, που έγιναν με αυτόν τον τρόπο, διαπιστώσαμε ότι ΣΥΡΙΖαίοι και Νεοδημοκράτες πήγαν στις κάλπες να στηρίξουν Παπανδρέου και Λοβέρδο αντίστοιχα. Θα θέλαμε να δούμε κάτι παρόμοιο στον ΣΥΡΙΖΑ; Ένας πιθανός αντίλογος θα ήταν ότι στο ΣΥΡΙΖΑ δεν θα ψηφίζουν φίλοι, όπως στο ΚΙΝΑΛ, αλλά μόνο τα μέλη… Εδώ καλό θα είναι να θυμηθούμε όλοι πόσο πολύ έχει απλουστευτεί η διαδικασία εγγραφής μέλους και τον τεράστιο αριθμό ανενεργών μελών που έχουμε στις ΟΜ του κόμματος, που κάποια στιγμή θα ενεργοποιηθούν, μόνο για να ψηφίσουν πρόεδρο και Κ.Ε, με ό,τι αυτό συνεπάγεται. Τέλος, **ας μην ξεχνάμε πως όταν οι Ν.Ε εκλέγονται από αντιπροσώπους (εκλέκτορες), για ποιο λόγο η ΚΕ και ο πρόεδρος θα πρέπει να εκλέγονται από το σύνολο των μελλών πανελλαδικά; Προφανώς θα πρέπει να αλλάξει και ο τρόπος εκλογής των ΝΕ ή διαφορετικά, ο θεσμός των αντιπροσώπων να επεκταθεί και στην εκλογή ΚΕ και Προέδρου.**

**Προτείνεται, στην Κ.Ε να αντιπροσωπεύονται όλοι οι νομοί της χώρας, αναλογικά, στα πρότυπα των Βουλευτικών εδρών και όχι μόνο οι περιφέρειες στο 50% των μελλών της ΚΕ.** Στη Ζάκυνθο, για παράδειγμα, **οι Ζακυνθινοί θα ψηφίζουμε μόνο** για την εκλογή ενός μέλους του κόμματος από τις ΟΜ της Ζακύνθου στην Κ.Ε, αν υποθέσουμε ότι ο Ν. Ζακύνθου εκλέγει ένα μέλος στην Κ.Ε, **ενώ οι σύντροφοι στον Ν.Αχαΐας για παράδειγμα, θα ψηφίζουν μόνο** για να εκλέξουν 7 μέλη, από τις ΟΜ της Αχαΐας, αν υποθέσουμε ότι ο Ν. Αχαΐας δικαιούται 7 έδρες στην ΚΕ.

**Σε κάθε περίπτωση, για τις εκλογές από την βάση, προτείνεται στην τελική πρόταση προς ψήφιση στο Συνέδριο, να μπουν λέξεις όπως: «πιλοτικά», «δοκιμαστικά» κ.λ.π, με την ανάλογη διατύπωση, ώστε να υπάρχει η δυνατότητα, τροποποιήσεων, χωρίς να περιμένουμε το επόμενο συνέδριο.**

Ηλίας Μακρής

Μέλος της Ο.Μ της πόλης Ζακύνθου

Στοιχεία Επικοινωνίας: Κιν. 6977665354

 Προσωπικό email: heliasm@hotmail.com